pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. วิษณุฯ ระบุแผนยุทธศาสตร์ชาติ มีความสำคัญเป็นเป้าหมายสู่ความสำเร็จของประเทศไทย
วันศุกร์ที่ 2 มีนาคม 2561
รอง นรม. วิษณุฯ ระบุแผนยุทธศาสตร์ชาติ มีความสําคัญเป็นเป้าหมายสู่ความสําเร็จของประเทศไทย
รองนายกรัฐมนตรีชี้แจงความคืบหน้าการดําเนินงาน ด้านกฎหมาย ของรัฐบาล ในกิจกรรม "สื่ออยากรู้ รัฐบาลอยากเล่า" ตอน "กฎหมายหลายรส กับอนาคตประเทศไทย" ในประเด็น แผนปฏิรูปประเทศ 11 ด้าน และยุทธศาสตร์ชาติ 20 ปี เพื่อสร้างความรับรู้ความเข้าใจแก่สื่อมวลชน
วันนี้ 25 มกราคม 2561 เวลา 13:30 น. ณ บริเวณห้องโถง ตึกภักดีบดินทร์ ทําเนียบรัฐบาล นายวิษณุ เครืองาม รองนายกรัฐมนตรี พร้อมด้วย ดร.ปรเมธี วิมลศิริ เลขาธิการคณะกรรมการพัฒนาการเศรษฐกิจ และสังคมแห่งชาติร่วมกันชี้แจงสร้างความรับรู้เกี่ยวกับแผนยุทธศาสต์ชาติระยะ 20 ปี (พ.ศ. 2560 – 2579)
ทั้งนี้ รัฐบาลได้นําแผนปฏิรูปประเทศ 11 ด้าน โดยดําเนินการตรวจสอบให้สอดคล้องกับแผนยุทธศาสตร์ชาติ 20 ปี เพื่อลดความเหลื่อมล้ําในด้านต่าง ๆ และนํามาปฏิรูปในด้านโครงสร้างประเทศให้มีความเชื่อมโยงกัน เมื่อกรรมการปฏิรูปประเทศเห็นชอบในแผนแล้ว ก็จะนําเสนอต่อคณะกรรมการยุทธศาสตร์ชาติ และคณะรัฐมนตรีต่อไป
สําหรับแผนยุทธศาสตร์ชาติ คือ แผนการพัฒนาประเทศ ที่จะกําหนดกรอบและแนวทางการพัฒนาให้หน่วยงานของรัฐทุกภาคส่วนทําตาม เพื่อให้บรรลุวิสัยทัศน์“ประเทศมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามปรัชญาของเศรษฐกิจพอเพียง”นําไปสู่การพัฒนาให้คนไทยมีความสุขและตอบสนองตอบต่อการบรรลุซึ่งผลประโยชน์แห่งชาติ ในการที่จะพัฒนาคุณภาพชีวิต สร้างรายได้ระดับสูงเป็นประเทศพัฒนาแล้ว และสร้างความสุขของคนไทย สังคมมีความมั่นคง เสมอภาคและเป็นธรรม ประเทศสามารถแข่งขันได้ในระบบเศรษฐกิจ โดยมีระยะเวลาบังคับนานถึง 20 ปี ตั้งแต่ปี 2560 - 2579 ตามร่างยุทธศาสตร์ชาติ 20 ปี แบ่งยุทธศาสตร์ออกเป็น 6 ด้าน คือ 1. ยุทธศาสตร์ด้านความมั่นคง 2. ยุทธศาสตร์ด้านการสร้างความสามารถในการแข่งขัน 3. ยุทธศาสตร์การพัฒนาและเสริมสร้างศักยภาพคน 4. ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม 5. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม และ 6. ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ
รองนายกรัฐมนตรีกล่าวว่า แผนยุทธศาสตร์ชาติมีความสําคัญเป็นเป้าหมายสู่ความสําเร็จของประเทศไทย เป็นนโยบายที่นําไปสู่การปฏิบัติในระดับจังหวัด อําเภอ ตําบล และหมู่บ้าน ต่อไป อันจะนําไปสู่การพัฒนาประเทศชาติอย่างยั่งยืนต่อไป
....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 6 พฤษภาคม 2563
วันพุธที่ 6 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.37 ของผู้ป่วยทั้งหมด (กลับบ้าน 14 ราย รวมกลับบ้านสะสม 2,761 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 173 ราย หรือคิดเป็นร้อยละ 5.79 ของผู้ป
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่6 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.37 ของผู้ป่วยทั้งหมด (กลับบ้าน 14 ราย รวมกลับบ้านสะสม 2,761 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 173 ราย หรือคิดเป็นร้อยละ 5.79 ของผู้ป่วยทั้งหมด ผู้ป่วยรายใหม่ 1 ราย เสียชีวิต 1 ราย รวมผู้เสียชีวิต 55 ราย ทําให้มีผู้ป่วยสะสมทั้งสิ้น 2,989 ราย
ผู้ป่วยรายใหม่รายงานวันนี้ เป็นผู้ที่เดินทางมาจากสหพันธรัฐรัสเซีย และอยู่ใน State Quarantine
มีรายงานผู้เสียชีวิต 1 ราย เป็นชายชาวออสเตรเลีย อายุ 69 ปี อาชีพผู้จัดการโรงแรม มีโรคประจําตัวหอบหืด และถุงลมโป่งพอง เข้ารับรักษาที่โรงพยาบาลเอกชนในจังหวัดภูเก็ต ด้วยอาการไอ อ่อนเพลีย ส่งต่อไปโรงพยาบาลวชิระภูเก็ต เก็บตัวอย่างตรวจทางห้องปฏิบัติการพบเชื้อโควิด19 อาการไม่ดีขึ้น เสียชีวิต วันที่ 5 พฤษภาคม 2563 (เป็นผู้เสียชีวิตรายที่ 55)
ในขณะนี้แม้ว่า สถานการณ์ผู้ติดเชื้อในประเทศลดลง แต่กระทรวงสาธารณสุขยังคงมาตรการควบคุมโรคต่อไป เนื่องจากมีคนไทยที่ทยอยเดินทางกลับมาจากต่างประเทศ รัฐบาลจึงได้จัดระบบไว้รองรับคนกลุ่มนี้ เพื่อสร้างความมั่นใจให้กับประชาชนว่าจะไม่มีการนําเชื้อจากต่างประเทศเข้ามาติดให้กับคนในประเทศ
หลังจากที่รัฐบาลได้ผ่อนปรนมาตรการ แต่ขอให้ประชาชนยังคงเข้มการปฏิบัติตัว ไม่นําตัวเองไปสัมผัสกับความเสี่ยงต่างๆ พร้อมกับปรับตัวให้เข้ากับชีวิตวิถีใหม่ (New Normal) เช่น การสวมหน้ากากผ้า /หน้ากากอนามัย พกแอลกอฮอล์เจลล้างมือ กินร้อนช้อนส่วนตัว ซึ่งช่วงแรกอาจจะยังไม่คุ้นชิน หากทําต่อเนื่องจะกลายเป็นชีวิตวิถีใหม่ที่มีความปลอดภัยจากโรคติดต่อ
กระทรวงสาธารณสุข ได้ร่วมกับ กระทรวงดิจิทัลเพื่อเศรษฐกิจและสังคม สํานักงานกองทุนสนับสนุนการส่งเสริมสุขภาพ (สสส.) และศูนย์ Fake News จัดทําแบบสอบถามออนไลน์ เรื่องการจัดการกับข่าวสารและข้อมูลที่เกี่ยวข้องจากสื่อออนไลน์ในช่วงสถานการณ์การแพร่ระบาดของโรคโควิด 19 เพื่อนําเอาผลสํารวจไปปรับปรุงและพัฒนาแนวทางแก้ไขนโยบายเพื่อแก้ปัญหา โดยขอความร่วมมือประชาชน เข้าไปทําแบบสอบถามได้ที่https://forms.gle/Y9zhyoJnctq5Ev4j6หรือแสกนได้จาก QR Code
****************************** 6 พฤษภาคม 2563
รัฐบาลไทย-ข่าวทำเนียบรัฐบาล-กรมธรรม์ประกันภัยไวรัสโควิด-19 ไม่คุ้มครองในกรณีใดบ้าง ??
วันจันทร์ที่ 23 มีนาคม 2563
กรมธรรม์ประกันภัยไวรัสโควิด-19 ไม่คุ้มครองในกรณีใดบ้าง ??
ประกันภัยไวรัสโควิด  ไม่คุ้มครองในกรณีใดบ้าง ?
Q: กรมธรรม์ประกันภัยไวรัสโควิด-19 ไม่คุ้มครองในกรณีใดบ้าง ??
A: (1) เจ็บป่วยจากการติดเชื้อไวรัสโควิด-19 มาก่อนทําประกันภัย
(2) การใช้สิทธิโดยไม่สุจริต
(3) ติดเชื้อฯ ในช่วงระยะเวลารอคอย
(4) การตรวจวินิจฉัยที่ไม่เกี่ยวข้องกับการติดเชื้อโควิด-19
รัฐบาลไทย-ข่าวทำเนียบรัฐบาล-รมว.ยุติธรรม ตรวจความพร้อมการเยี่ยมผู้ต้องขังเรือนจำอำเภอบัวใหญ่ พบมีความพร้อม ขอความร่วมมือห้ามญาติที่เสี่ยงโรคติดเชื้อไวรัสโคโรนา 2019 (โควิด-19) เยี่ยม หากพบปิดเยี่ยมเรือนจำนั้น
วันศุกร์ที่ 22 พฤษภาคม 2563
รมว.ยุติธรรม ตรวจความพร้อมการเยี่ยมผู้ต้องขังเรือนจําอําเภอบัวใหญ่ พบมีความพร้อม ขอความร่วมมือห้ามญาติที่เสี่ยงโรคติดเชื้อไวรัสโคโรนา 2019 (โควิด-19) เยี่ยม หากพบปิดเยี่ยมเรือนจํานั้น
รมว.ยุติธรรม ตรวจความพร้อมการเยี่ยมผู้ต้องขังเรือนจําอําเภอบัวใหญ่ พบมีความพร้อม ขอความร่วมมือห้ามญาติที่เสี่ยงโรคติดเชื้อไวรัสโคโรนา 2019 (โควิด-19) เยี่ยม หากพบปิดเยี่ยมเรือนจํานั้นทันที
ในวันพฤหัสบดีที่ ๒๑ พฤษภาคม ๒๕๖๓ นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเรือนจําอําเภอบัวใหญ่ จังหวัดนครราชสีมา เพื่อดูความพร้อมระบบการเยี่ยมญาติผู้ต้องขัง ที่จะเริ่มในวันที่ ๑ มิถุนายน ๒๕๖๓ นี้
นายสมศักดิ์ฯ กล่าวว่า เรือนจําอําเภอบัวใหญ่เป็นโมเดลการเตรียมความพร้อม ถือว่าทําได้ดี ทั้งเรื่องเรือนนอนที่ไม่แออัด ห้องกักโรคมีมาตรฐาน และระบบการเยี่ยมญาติที่มีความพร้อม โดยทางเรือนจําอําเภอบัวใหญ่จะเปิดรับจองคิวการเยี่ยมญาติทางโทรศัพท์ และแอปพลิเคชันไลน์ ก่อนจะทําการลงคิวแล้วโทรแจ้งทางญาติ
เมื่อถึงเรือนจําจะมีการวัดอุณหภูมิด้วยเครื่องเทอร์โมสแกน ต้องวัดได้ไม่เกิน ๓๗.๕ องศาเซลเซียส ล้างมือด้วยเจลแอลกอฮอล์ ลงทะเบียน รับถุงมือพลาสติค สวมใส่หน้ากากอนามัย นั่งรอคิว มีระยะห่าง ๑.๕๐ เมตร
นายสมศักดิ์ฯ กล่าวต่อว่า การเข้าเยี่ยมผู้ต้องขังจะมีการกั้นช่องเว้นระยะห่าง ญาติเข้าเยี่ยมได้ครั้งละ ๒ คน ต่อผู้ต้องขัง ๑ ราย ระยะเวลาเยี่ยม ๑๕ นาที เมื่อเยี่ยมเสร็จ จะปิดทําความสะอาด โทรศัพท์ที่ใช้สนทนา เก้าอี้ เคาน์เตอร์ จึงจะให้คิวต่อไปเข้าเยี่ยม เรือนจําอําเภอบัวใหญ่จะเปิดให้เยี่ยมในเวลา ๐๙.๐๐ - ๑๕.๐๐ น. เยี่ยมได้วันละ ๑๒ รอบ รวมผู้ต้องขังได้รับการเยี่ยมญาติ จํานวน ๙๖ คน ต่อวัน ส่วนกฎระเบียบของเรือนจําอื่นๆ ในทั่วประเทศก็อาจจะยืดหยุ่นแตกต่างกันออกไป
การเยี่ยมญาติจะให้สิทธินักโทษ ๑ ครั้ง ต่อเดือน ไปก่อนในระยะนี้ หากพบว่าญาติผู้ต้องขังที่เข้าเยี่ยมมีความเสี่ยงโรคติดเชื้อไวรัสโคโรนา 2019 (โควิด-19) เรือนจํานั้นต้องปิดการเยี่ยมในทันที ต้องขอให้ทุกคนทําตามกฎระเบียบที่เรือนจําวางไว้อย่างเคร่งครัด หากรู้สึกว่าไม่สบายก็ขอให้เลื่อนไปก่อน หรือไม่เข้ามาในพื้นที่ เพราะจะกระทบต่อผู้อื่น
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 7 กรกฎาคม 2563 [กระทรวงสาธารณสุข]
วันอังคารที่ 7 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 0 ราย ไม่มีผู้ป่วยกลับบ้านได้เพิ่ม ทําให้มีผู้ป่วยกลับบ้านสะสม 3,072 ราย หรือคิดเป็นร้อยละ 96.15 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 65 ราย หรือร้อยละ 2.03 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,195 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า ขณะนี้สถานการณ์การแพร่ระบาดของโรคโควิด 19 ทั่วโลกยังมีแนวโน้มมีผู้ติดเชื้อสูงขึ้นอย่างต่อเนื่อง มีผู้ติดเชื้อสะสม 11,739,171 ราย ประเทศที่มีผู้ติดเชื้อสูงสุด 3 อันดับแรก ได้แก่ สหรัฐอเมริกา บราซิล อินเดีย ตามลําดับ ส่วนประเทศเพื่อนบ้านยังคงพบผู้ติดเชื้อรายใหม่อยู่ นอกจากนี้ยังมีหลายประเทศที่มีการกลับมาระบาดของโรคติดเชื้อไวรัสโคโรนา 2019 ในระลอก 2 เช่น ญี่ปุ่น ออสเตรเลีย โครเอเชีย
สําหรับประเทศไทย การที่ไม่มีรายงานผู้ติดเชื้อรายใหม่ในประเทศต่อเนื่องเป็นวันที่ 43 และจํานวนผู้ติดเชื้อสะสมอยู่ในอันดับที่ 99 ของโลก มาจากความร่วมมือร่วมใจของประชาชนที่ช่วยกันป้องกันตัวเองจากโรคโควิด 19 ทั้งการสวมหน้ากากอนามัย/หน้ากากผ้า เว้นระยะห่าง ล้างมือบ่อยๆ อย่างไรก็ตาม โรคโควิด 19 อาจกลับมาระบาดระลอกใหม่ได้อีกครั้งหากคนไทยประมาท โดยผลสํารวจของสวนดุสิตโพล เมื่อวันที่ 1-4 กรกฎาคม 2563 จากกลุ่มตัวอย่างจํานวน 1,109 คน พบว่า หลังผ่อนคลายมาตรการประชาชนมีความวิตกกังวลเกี่ยวกับโรคโควิด 19 ลดลง ถึงร้อยละ 52.93 กังวลเหมือนเดิมร้อยละ 29.94 ไม่กังวลเลยร้อยละ 12.44 และกังวลมากขึ้นร้อยละ 4.69
กระทรวงสาธารณสุขยังขอความร่วมมือห้างร้าน/ผู้ประกอบการ ยังคงต้องเคร่งครัดมาตรการป้องกันการแพร่ระบาดของเชื้อ เช่น ทําความสะอาดสถานที่ พื้นผิวที่มีผู้สัมผัสบ่อย จัดพื้นที่ลดความแออัด จัดจุดคัดกรองอุณหภูมิร่างกาย จุดบริการล้างมือ มีระบบระบายอากาศถ่ายเท ส่วนประชาชน ขอให้สวมหน้ากากอนามัยทุกครั้งที่ออกจากบ้าน ร่วมกับการเว้นระยะห่างระหว่างผู้อื่น ล้างมือบ่อยๆ งดการนํามือมาสัมผัสใบหน้า ตา จมูก ปาก เลี่ยงการไปสถานที่แออัดคนรวมอยู่มาก และลงทะเบียน เข้า-ออก พร้อมประเมินกิจการ/สถานที่ ในแพลตฟอร์มและแอปพลิเคชัน “ไทยชนะ” ทุกครั้งที่เข้าใช้บริการในสถานที่ต่างๆ หากพบผู้ติดเชื้อกรมควบคุมโรคจะใช้เป็นข้อมูลในการติดตามผู้สัมผัสเพื่อนําเข้าสู่ระบบการเฝ้าระวัง ป้องกัน ควบคุมโรคต่อไป โรคโควิด 19 จะกลับมาอีกหรือไม่ขึ้นอยู่กับความร่วมมือร่วมใจของคนไทยทุกคน
รัฐบาลไทย-ข่าวทำเนียบรัฐบาล-ชี้แจงกรณีการใช้งบประมาณโครงการไทยนิยม ยั่งยืน
วันศุกร์ที่ 16 กุมภาพันธ์ 2561
ชี้แจงกรณีการใช้งบประมาณโครงการไทยนิยม ยั่งยืน
ชี้แจงกรณีการใช้งบประมาณโครงการไทยนิยม ยั่งยืน
จากกรณีหนังสือพิมพ์ผู้จัดการรายวัน คอลัมน์ ข่าวปนคน คนปนข่าว โดย ช.ชฎา เรียกร้องให้สํานักงานตรวจเงินแผ่นดิน ออกมาตรวจสอบการใช้เงินงบประมาณในโครงการไทยนิยมยั่งยืนของรัฐบาลที่มอบหมายให้กระทรวง-มหาดไทยดําเนินการ โดยพบว่าเตรียมใช้งบประมาณ 2 พันล้านบาท ในรายการ “ค่าใช้จ่ายสนับสนุนการดําเนินการแก้ไขปัญหาความเดือดร้อนเร่งด่วนฯ” เป็นเพียงแค่การ “เลี้ยงดูปูเสื่อ” ผู้ร่วมงาน 4 ครั้ง ในเวลา 4 เดือน เพื่อทําโครงการที่ไม่จําเป็นจากเงินงบประมาณประจําปี 2561 นั้น ผิดวัตถุประสงค์ของการเบิกจ่ายงบประมาณอย่างชัดเจน
จากกรณีดังกล่าว นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย ขอชี้แจงข้อเท็จจริง ดังนี้
1. การดําเนินการขับเคลื่อนการการพัฒนาประเทศตามโครงการไทยนิยม ยั่งยืน โดยการจัดเวทีประชาคม จํานวน 4 ครั้ง เป็นไปตามหน้าที่ของรัฐ ตามรัฐธรรมนูญแห่งราชอาณาจักรไทย พุทธศักราช 2560 มาตรา 78 กําหนดให้รัฐพึงส่งเสริมให้ประชาชนและชุมชนมีความรู้ความเข้าใจที่ถูกต้องเกี่ยวกับการปกครองระบอบประชาธิปไตยอันมีพระมหากษัตริย์ทรงเป็นประมุข และมีส่วนร่วมในการพัฒนาประเทศด้านต่างๆ การจัดทําบริการสาธารณะทั้งในระดับชาติและระดับท้องถิ่น การตรวจสอบการใช้อํานาจรัฐการต่อต้านการทุจริตและประพฤติมิชอบ รวมตลอดทั้งการตัดสินใจทางการเมือง และการอื่นใดบรรดาที่อาจมีผลกระทบต่อประชาชนหรือชุมชน
2. สําหรับการจัดทําเวทีประชาคม จํานวน 4 ครั้ง มีวัตถุประสงค์เพื่อเป็นการสร้างการมีส่วนร่วมของประชาชนในพื้นที่ และสอบถามชีวิตความเป็นอยู่/การประกอบอาชีพ โดยวิเคราะห์ปัญหาความเดือนร้อนของประชาชนและชุมชน รวมทั้งเยี่ยมเยือนประชาชนทั้งรายครัวเรือนและรายบุคคล โดยค้นหาความต้องการของประชาชน/หมู่บ้าน/ชุมชน เพื่อจัดทําโครงการที่แก้ไขปัญหาในพื้นทีที่สอดคล้องกับความต้องการที่แท้จริงของประชาชน อันจะเป็นการพัฒนาคุณภาพชีวิตความเป็นอยู่ที่ดีขึ้น ซึ่งการดําเนินการดังกล่าวเป็นไปตามวัตถุประสงค์ของงบประมาณในการแก้ไขปัญหาความเดือดร้อนที่เป็นปัญหาเร่งด่วนของประชาชนที่เกี่ยวกับการประกอบอาชีพ/สร้างรายได้หรือการดํารงชีวิตเป็นปกติสุขของประชาชน รวมทั้งเป็นการสนับสนุนการดําเนินงานตามนโยบายรัฐบาลและวาระแห่งชาติ ทั้งนี้ การใช้จ่ายงบประมาณจะต้องเป็นไปตามหลักเกณฑ์และระเบียบของกระทรวงการคลังกําหนด
นอกจากนี้ การจัดเวทีประชาคมทั้ง 4 ครั้ง เป็นการสร้างการรับรู้ความเข้าใจ ปรับความคิด และตระหนักถึงความสําคัญของการปฏิบัติตามสัญญาประชาคม รู้สิทธิ รู้หน้าที่ รู้กฎหมาย รู้รักประชาธิปไตย รู้กลไกการบริหารราชการ รวมทั้งการมีส่วนร่วมในการพัฒนาวิถีไทยวิถีพอเพียง รู้เท่าทันเทคโนโลยีและการร่วมแก้ไขปัญหา ยาเสพติด ซึ่งการแก้ไขปัญหาความเดือดร้อนของประชาชนและการสร้างการรับรู้ตามประเด็นดังกล่าวเป็นนโยบาย การขับเคลื่อนการการพัฒนาประเทศตามโครงการไทยนิยม ยั่งยืน โดยสร้างการมีส่วนร่วมของประชาชนทั้งประเทศ เพื่อพัฒนาประเทศไทยนิยมสู่ความยั่งยืน.
ครั้งที่ 30 /2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ครม. แต่งตั้งคณะรัฐมนตรีฝ่ายเศรษฐกิจ โดยมีนายกรัฐมนตรีเป็นประธาน
วันอังคารที่ 30 กรกฎาคม 2562
ครม. แต่งตั้งคณะรัฐมนตรีฝ่ายเศรษฐกิจ โดยมีนายกรัฐมนตรีเป็นประธาน
คณะรัฐมนตรีมีคําสั่ง แต่งตั้งคณะกรรมการรัฐมนตรีฝ่ายเศรษฐกิจ
วันนี้ (30 กรกฎาคม 2562) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า คณะรัฐมนตรีมีคําสั่ง แต่งตั้งคณะกรรมการรัฐมนตรีฝ่ายเศรษฐกิจ โดยมีพลเอก ประยุทธ์ จันทร์โอชา นายกรัฐมนตรี เป็นประธานกรรมการ รายละเอียด ดังนี้
ที่ประชุมคณะรัฐมนตรี มีคําสั่งแต่งตั้งคณะกรรมการรัฐมนตรีฝ่ายเศรษฐกิจ โดยมีอํานาจและหน้าที่พิจารณากลั่นกรองเรื่องสําคัญในปัญหาที่เกี่ยวพันหรือมีผลกระทบต่อเศรษฐกิจในภาพรวม รวมทั้งประเด็นด้านการเงิน การคลัง การภาษีอากร การค้าการลงทุน เกษตรกรรม การคมนาคมและโลจิสติกส์ การท่องเที่ยว การพลังงาน วิทยาศาสตร์ เทคโนโลยี วิจัย นวัตกรรมและดิจิทัลเพื่อการพัฒนาเศรษฐกิจ และอุตสาหกรรม ประกอบด้วย รัฐมนตรีกระทรวงด้านเศรษฐกิจ ได้แก่ รัฐมนตรีว่าการกระทรวงการคลัง รัฐมนตรีว่าการกระทรวงการท่องเที่ยวและกีฬา รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม รัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงคมนาคม รัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีว่าการกระทรวงทรัพยากรธรรมชาติและสิ่งแวดล้อม รัฐมนตรีว่าการกระทรวงพลังงาน รัฐมนตรีว่าการกระทรวงมหาดไทย รัฐมนตรีว่าการกระทรวงแรงงาน รัฐมนตรีว่าการกระทรวงอุตสาหกรรม โดยมี นายกรัฐมนตรี เป็นประธานกรรมการ นายสมคิด จาตุศรีพิทักษ์ รองนายกรัฐมนตรี เป็นรองประธานกรรมการคนที่ 1 นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เป็นรองประธานกรรมการคนที่ 2 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นรองประธานกรรมการคนที่ 3 ตามลําดับ และ นายกอบศักดิ์ ภูตระกูล เป็นกรรมการและเลขานุการ เลขาธิการสภาพัฒนาการเศรษฐกิจและสังคมแห่งชาติ เป็นกรรมการและผู้ช่วยเลขานุการ
ทั้งนี้ รัฐบาลให้ความสําคัญในการพัฒนา ขับเคลื่อนเศรษฐกิจยุคใหม่ เพิ่มขีดความสามารถในการแข่งขั้นของประเทศ รวมทั้งการแก้ปัญหาเศรษฐกิจของภาคส่วนต่างๆ ซึ่งเป็นนโยบายที่สําคัญของรัฐบาลที่ได้แถลงต่อรัฐสภาไว้
รัฐบาลไทย-ข่าวทำเนียบรัฐบาล-อธิบดีกรมส่งเสริมอุตสาหกรรม ตรวจเยี่ยมและให้กำลังใจ เจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันเสาร์ที่ 5 สิงหาคม 2560
อธิบดีกรมส่งเสริมอุตสาหกรรม ตรวจเยี่ยมและให้กําลังใจ เจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
อธิบดีกรมส่งเสริมอุตสาหกรรม ตรวจเยี่ยมและให้กําลังใจ เจ้าหน้าที่กรมส่งเสริมอุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันนี้ (5 สิงหาคม 2560) รัฐบาลโดยกระทรวงอุตสาหกรรม นําโดยนายพสุ โลหารชุน อธิบดีกรมส่งเสริมอุตสาหกรรม ตรวจเยี่ยมและให้กําลังใจ เจ้าหน้าที่กรมส่งเสริมอุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-รัฐบาลออกแพ็กเกจฟื้นท่องเที่ยว รับปีใหม่ 62
วันศุกร์ที่ 23 พฤศจิกายน 2561
รัฐบาลออกแพ็กเกจฟื้นท่องเที่ยว รับปีใหม่ 62
รัฐบาลออกมาตรการกระตุ้นการท่องเที่ยวโดยเน้นกลุ่มที่มีกําลังซื้อสูง ได้แก่ โครงการ Amazing Thailand Grand Sale “Passport Privilege” ร่วมกับเครือข่ายประกอบการแบรนด์ดังและศูนย์การค้าต่าง ๆ ลดราคาสินค้าสําหรับนักท่องเที่ยวตั้งแต่วันที่ 15 พ.ย.61 – 15 ม.ค.
ศุกร์ที่ 23 พ.ย.61
รัฐบาลออกแพ็กเกจฟื้นท่องเที่ยว รับปีใหม่ 62
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการกระตุ้นการท่องเที่ยวโดยเน้นกลุ่มที่มีกําลังซื้อสูง ได้แก่ โครงการ Amazing Thailand Grand Sale “Passport Privilege” ร่วมกับเครือข่ายประกอบการแบรนด์ดังและศูนย์การค้าต่าง ๆ ลดราคาสินค้าสําหรับนักท่องเที่ยวตั้งแต่วันที่ 15 พ.ย.61 – 15 ม.ค.62 และผ่อนปรนเงื่อนไขด้านวีซ่า 3 ประเภท คือ ขอวีซ่าครั้งเดียวใช้ได้ 2 ครั้งภายใน 6 เดือน อนุญาตให้นักท่องเที่ยวเดินทางออกไปยังประเทศเพื่อนบ้านแล้วกลับเข้าประเทศไทยได้อีกครั้งโดยไม่ต้องขอวีซาใหม่ และอนุญาตให้นักท่องเที่ยวกลุ่มที่อยู่ในประเทศไทยได้ครั้งละ 30 วัน ขับรถผ่านพรมแดนเข้ามาท่องเที่ยวได้ไม่จํากัดจํานวนครั้ง ทั้งนี้ รัฐบาลคาดว่าจะช่วยสร้างรายได้ในปี 2562 เพิ่มขึ้นเป็น 2.28 ล้านล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีระบุการเปิดเผยกล้องวงจรปิดกรณีวิสามัญนายชัยภูมิ ป่าแส ยังเปิดเผยไม่ได้เพราะเป็นพยานวัตถุจะกระทบต่อคดี
วันอังคารที่ 28 มีนาคม 2560
นายกรัฐมนตรีระบุการเปิดเผยกล้องวงจรปิดกรณีวิสามัญนายชัยภูมิ ป่าแส ยังเปิดเผยไม่ได้เพราะเป็นพยานวัตถุจะกระทบต่อคดี
นายกรัฐมนตรีระบุการเปิดเผยกล้องวงจรปิดกรณีวิสามัญนายชัยภูมิ ป่าแส ยังเปิดเผยไม่ได้เพราะเป็นพยานวัตถุจะกระทบต่อคดี
วันนี้ (21 มีนาคม 2560) เวลา 15.00 น. ณ บริเวณห้องโถชั้นล่าง ตึกบัญชาการ 1 พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีที่สังคมต้องการให้มีการเปิดเผยกล้องวงจรปิดวิสามัญนายชัยภูมิ ป่าแส นักกิจกรรมชาวล่าหู่ว่า การเปิดเผยกล้องวงจรปิดกรณีดังกล่าวยังไม่สามารถเปิดเผยได้ จนกว่าจะมีการพิสูจน์ข้อเท็จจริงแล้ว จึงจะสามารถเปิดเผยได้ เพราะเป็นพยานวัตถุ และจะกระทบต่อคดี ซึ่งตอนนี้ฝ่ายกฎหมายกําลังดําเนินการพิจารณาอยู่ ขออย่ารีบตัดสิน หากพิสูจน์แล้วมีความผิดต้องลงโทษตามกฎหมายไม่ว่าจะเจตนาหรือไม่เจตนาก็ตาม
--------------------------------------
รัฐบาลไทย-ข่าวทำเนียบรัฐบาล-นายกรัฐมนตรีร่วมการประชุมอย่างไม่เป็นทางการ (Retreat)
วันเสาร์ที่ 31 มีนาคม 2561
นายกรัฐมนตรีร่วมการประชุมอย่างไม่เป็นทางการ (Retreat)
ของการประชุมสุดยอดผู้นําแผนงานความร่วมมือทางเศรษฐกิจในอนุลุ่มแม่น้ําโขง 6 ประเทศ ครั้งที่ 6
วันนี้ (วันเสาร์ที่ 31 มีนาคม 2561) เวลา 08.45 น. นายกรัฐมนตรีได้เข้าร่วมการประชุมอย่างไม่เป็นทางการ (Retreat) ของการประชุมสุดยอดผู้นําแผนงานความร่วมมือทางเศรษฐกิจในอนุลุ่มแม่น้ําโขง 6 ประเทศ ครั้งที่ 6 ในหัวข้อ “ปัจจัยสําคัญของแผนงานความร่วมมือทางเศรษฐกิจในอนุภูมิภาคลุ่มแม่น้ําโขง 6 ประเทศ ในอันที่จะเพิ่มพูนประโยชน์จากผลสําเร็จที่ผ่านมา และการประสบความสําเร็จท่ามกลางภูมิทัศน์ของการพัฒนาของโลกที่เปลี่ยนแปลง” (Critical Factors for GMS Cooperation to leverage on the Past Achievement and Succeed in a Changing Global Development Landscape)
นายกรัฐมนตรีได้กล่าวถ้อยแถลงถึงความสําเร็จของ GMS เพื่อเชื่อมโยงประชาชนกว่า 340 ล้านคน เข้าไว้ด้วยกัน เชื่อมโยงนักท่องเที่ยวจากต่างประเทศที่เพิ่มขึ้นกว่า 60 ล้านคน ทําให้เกิดรายได้เข้าสู่อนุภูมิภาค จํานวนคนจนลดลงอย่างต่อเนื่อง โดยนายกรัฐมนตรีเน้นย้ําถึงปัจจัยของความสําเร็จในอนาคตซึ่งขึ้นอยู่กับการทํางานอย่างร่วมมือร่วมใจกันบนพื้นฐานของหลักการ 3M ความไว้เนื้อเชื่อใจ (Mutual Trust) การเคารพซึ่งกันและกัน(Mutual Respect) และการมีผลประโยชน์ร่วมกัน (Mutual Benefit)
โดยนายกรัฐมนตรีเสนอแผนการทํางานในช่วง 5 ปีข้างหน้า และในระยะยาว เพื่อรับมือกับความท้าทายและสภาพแวดล้อมที่ต้องเผชิญในอนาคต ในประเด็น 5 หัวข้อสําคัญ ได้แก่
1 การร่วมมือกันพัฒนาทรัพยากรมนุษย์เพื่อรับมือกับวิวัฒนาการของโลกที่เปลี่ยนแปลงอย่างรวดเร็ว
2 พัฒนาโครงข่ายคมนาคมขนส่งให้มีคุณภาพ และใช้ประโยชน์ให้เต็มที่จากการเชื่อมโยง โครงข่ายคมนาคมขนส่งตามแนวระเบียงเศรษฐกิจ
3 ร่วมมือกันดําเนินการตามความตกลงว่าด้วยการขนส่งข้ามพรมแดนอนุภูมิภาคลุ่มน้ําโขง (CBTA) ให้เกิดผลเป็นรูปธรรม ก่อให้เกิดการเชื่อมโยงแบบไร้รอยต่ออย่างเป็นรูปธรรม
4 การบริหารจัดการแม่น้ําโขงอย่างมีประสิทธิภาพ เราใช้แม่น้ําร่วมกัน (Share River) มีความรับผิดชอบในการใช้แม่น้ําร่วมกัน (Share responsibility) ใช้ประโยชน์จากแม่น้ําเพื่อความรุ่งเรืองร่วมกัน (Share prosperity) จึงควรแลกเปลี่ยนแนวปฏิบัติที่ชัดเจนในการรักษาระดับน้ําและหาแนวปฏิบัติที่ชัดเจนเพื่อรักษาระดับน้ําที่เหมาะสม
5 ร่วมเสริมสร้างความแข็งแกร่งความร่วมมือด้านการเกษตร และสิ่งแวดล้อม นายกรัฐมนตรีเห็นว่าควรร่วมกันยกระดับมูลค่าสินค้าทางเกษตร ด้วยการกําหนดมาตรฐานการเพาะปลูก เก็บเกี่ยว และผลิตอาหารที่มีคุณภาพ และปลอดภัย ซึ่งจะเป็นประโยชน์ต่อการกําหนดราคา และการขยายตลาดสินค้าเกษตรนอกภูมิภาค ไทยยินดีให้ความร่วมมือเพื่อแลกเปลี่ยนองค์ความรู้ที่มีคุณภาพ
โดยนายกรัฐมนตรีได้เน้นย้ําประเด็นความร่วมมือด้านสิ่งแวดล้อมเพื่อก้าวสู่การเป็นเศรษฐกิจลุ่มแม่น้ําโขงสีเขียว อย่างยั่งยืนต่อไป
รัฐบาลไทย-ข่าวทำเนียบรัฐบาล-นายกรัฐมนตรีเผยอย่ากังวลเรื่องนายกรัฐมนตรีคนนอก ขอให้สนับสนุนคนที่มีความมุ่งมั่นเพื่อแก้ไขปัญหาของประเทศชาติเป็นหลัก
วันพุธที่ 10 มกราคม 2561
นายกรัฐมนตรีเผยอย่ากังวลเรื่องนายกรัฐมนตรีคนนอก ขอให้สนับสนุนคนที่มีความมุ่งมั่นเพื่อแก้ไขปัญหาของประเทศชาติเป็นหลัก
นายกรัฐมนตรีเผยอย่ากังวลเรื่องนายกรัฐมนตรีคนนอก ขอให้สนับสนุนคนที่มีความมุ่งมั่นเพื่อแก้ไขปัญหาของประเทศชาติเป็นหลัก
วันนี้ (9 มกราคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า เมื่อได้รับการแต่งตั้งให้ทําหน้าที่ ไม่ว่าจะดํารงตําแหน่งอะไร จะมาด้วยวิธีไหนก็ตาม ล้วนแล้วแต่เป็นคนของประชาชน เช่นเดียวกับตัวเองจึงขอทําหน้าที่เพื่อประชาชน และต่อไปหากจะเลือกใครเข้ามาทําหน้าที่แทนประชาชน ขอให้เลือกและสนับสนุนคนที่มีเจตนารมย์ มีความมุ่งมั่นที่จะเข้ามาเพื่อแก้ไขปัญหาของประชาติเป็นหลัก
ส่วนกรณีกระแสข่าวนักการเมืองร่วมมือกันสกัดนายกรัฐมนตรีคนนอก นายกรัฐมนตรีกล่าวว่า ตอนนี้ยังไม่รู้เลยว่าสกัดใคร ทุกอย่างเป็นไปตามกฎหมายลูกที่บัญญัติไว้ ขออย่ากังวลจนเกินไป และอย่าทําให้ทุกอย่างที่ทําอยู่เสียเวลา เพราะการเมืองก็เป็นเรื่องของการเมือง
----------------------------------------
รัฐบาลไทย-ข่าวทำเนียบรัฐบาล-ประธานบริษัท China Energy Engineering Corporation (Energy China) เข้าเยี่ยมคารวะรองนายกรัฐมนตรี
วันพุธที่ 20 กุมภาพันธ์ 2562
ประธานบริษัท China Energy Engineering Corporation (Energy China) เข้าเยี่ยมคารวะรองนายกรัฐมนตรี
ประธานบริษัท China Energy Engineering Corporation (Energy China) เข้าเยี่ยมคารวะรองนายกรัฐมนตรี
วันนี้ (20 กุมภาพันธ์ 2562) เวลา 10.00 น. นาย Chen Jiping ประธานบริษัท China Energy Engineering Corporation (Energy China) เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
ประธานบริษัท Energy China แสดงความยินดีที่ได้พบรองนายกรัฐมนตรี พร้อมทั้งแนะนําความเป็นมาของบริษัท Energy China โดยกล่าวว่าบริษัทฯ สนใจที่จะเข้ามาลงทุนในโครงการภายใต้นโยบาย Thailand 4.0 โดยเฉพาะโครงการพัฒนาพื้นที่เขตเศรษฐกิจพิเศษภาคตะวันออก (EEC) ซึ่งเป็นหนึ่งในนโยบายที่สําคัญของรัฐบาล และหวังให้รัฐบาลช่วยอํานวยความสะดวกในการลงทุนด้วย
รองนายกรัฐมนตรีแสดงความขอบคุณที่บริษัทฯ เชื่อมั่นในศักยภาพประเทศไทย และยินดีที่บริษัท Energy China ที่สนใจเข้ามาลงทุนในพื้นที่ EEC รัฐบาลไทยพร้อมสนับสนุนการดําเนินงานของบริษัท Energy China โดยเชื่อมั่นว่านวัตกรรมและประสบการณ์ของบริษัท Energy China ที่มีศักยภาพด้านอุตสาหกรรมพลังงานในจีนและต่างประเทศ รวมทั้งความเป็นหุ้นส่วนทางเศรษฐกิจกับบริษัท B.Grimm Power ซึ่งเป็นบริษัทที่ดําเนินธุรกิจในไทยมานานจะเป็นประโยชน์ต่อการพัฒนาอุตสาหกรรมพลังงานในไทย รวมถึงจะเป็นประตูเปิดไปสู่ประเทศ CLMV ทั้งกัมพูชา ลาว เมียนมา เวียดนาม
โอกาสนี้ รองนายกรัฐมนตรีได้มอบหมายให้สํานักงานคณะกรรมการนโยบายเขตพัฒนาพิเศษภาคตะวันออก (EEC) ช่วยดูแลอํานวยความสะดวกและให้ข้อมูลแก่บริษัท Energy China ด้วย เพื่อประโยชน์ในการดําเนินงานต่อไป